Os primers galicismos entroron en l'aragonés en a baixa Edat Meya chunto con occitanismos, quan os poetas franceses y occitans encomenzoron a estar presents en as cortz peninsulars, como a d'Alifonso II d'Aragón. O Camín de Sant Chaime tamién podió contribuir a la entrada de galicismos por a presencia de pelegrins que charraban luengas d'Oïl como o francés antigo.